Мăшăр сăмахсем( 4 класс)

Тĕллев: ачасене мăшăр сăмахсемпе паллаштарасси.

Планлакан результатсем: ушкăнпа сÿтсе явасси, темиçе ача сăмах вĕççĕн калани\* шухăшлава йĕркелесси, пĕтĕмлетесси, ушкăнпа пĕр-пĕрне ăнланса ĕçлеме хăнăхасси.

Урок юхăмĕ

1.**Класа урока хатĕрлени.**

2**. Проблема йĕркелесси.**

Доска çинче икĕ юпара сăмахсем. Пĕрремĕш юпари сăмахсене иккĕмĕш юпари сăмахсемпе çыхăнтар.

Хура çимĕç  
апат тăвар  
çăкăр какай  
аш шур  
паян ыран  
суту илÿ  
ăслă кăвар  
вут тăнлă  
ватă вĕтĕ  
У: - Эсир çак сăмахсене мĕне кура ушкăнларăр; Çак сăмахсене мĕнле ят пама пулать;

У: - Паянхи урокра эпир мăшăр сăмахсемпе паллашăпăр, вĕсен пулăвне, пĕлтерĕшне уçса парăпăр.

3. **Çĕнĕ темăна ăнлантарни.**

У: - Пулнă мăшăр сăмахсене тата мĕнле ушкăнсем çине уйăрма пулать;

1 ушкăн: хура-шур, ватă-вĕтĕ, паян-ыран.  
2 ушкăн: апат-çимĕç, çăкăр –тăвар, сĕтел-пукан.  
3 ушкăн: аш-какай, ăслă-тăнлă, суту-илÿ.

У: - Çак сăмахсем мĕнле сăмахсем пĕрлешнипе пулнă;

**Мăшăр сăмахсен пулăвĕ**

**- Синоним сăмахсем пĕрлешнипе\***

**- Антоним сăмахсем пĕрлешнипе\***

**- Пĕр йышши ăнлавсегне пĕлтерекен сăмахсем пĕрлешнипе пулнă.**

У: - Мăшăр сăмахсем пĕтĕмлетсе калаççĕ. Тĕслĕхрен: сĕтел-пукан тенĕ чух сăмахăн пĕлтерĕшĕ пĕтĕмлетÿллĕ пулать, урăхла каласан, кунта сăмах сĕтелпе пукан çинчен çеç пымасть. Сĕтел-пукан шутне тенкел те, сак та, диван та, парта та кĕме пултарать. Кун пек сăмахсене **мăшăр сăмахсем** теççĕ.

**Мăшăр сăмахсене яланах дефиспа çырмалла.**

**4. Вĕреннине çирĕплетесси.**

**1) «Мăшăр туп» вăйă.**

Учитель сăмахсем каласа пырать, ачасем вĕсен мăшăрĕсене ларакан йĕркипе каласа пыраççĕ.

Атте(анне), тус(юлташ), шăна(пăван), юрă(кĕвĕ), атă(пушмак), укçа(тенкĕ), лару(тăру), уй(хир), шыв(шур), килен(каян),вăй(хал), сĕт(çу), ял(йыш), ача(пăча), йĕри(тавра).

**2) 7 стр, 2-мĕш ĕç.**

Мăшăр сăмахăн сиктернĕ пайне тавçăр та çырса хур. Ваттисен сăмахĕн пĕлтерĕшне ăнлантар.

3) Ушкăнпа ĕçлесси.

«Лавккара», «Шкулта» темăпа мăшăр сăмахсемпе усă курса калав çырасси.